Anexa nr. 5

la procedura de autorizare

aprobată prin ordinul MS 

nr.234 din 24.03.2011
   RAPORT DE INSPECŢIE
nr. 8 / 28.11.2014
  
Subsemnaţii: 
1. Aliona Andronatii, în calitate de consultant principal, Direcţia asistenţă medicală spitalicească şi urgenţă, din cadrul Ministerului Sănătăţii al Republicii Moldova, 
2. Grigore Romanciuc, în calitate de vicedirector Agenţia de Transplant al Republicii Moldova, 
3. Tatiana Ţîmbalari, în calitate de şef Direcţiei transplantologie, din cadrul Agenţiei de Transplant,  
desemnaţi prin Ordinul ministrului sănătăţii nr. 1273 / 17.11.2014, am efectuat, la solicitarea Firmei ”OVICO” SRL (Centrul Medical ”OVISUS”), înregistrată la Agenţia de Transplant cu nr. 09 / 24.10.2014, în prezenţa domnului  Topalov Alexei, în calitate de manager, și domnului Vladimir Remiș,  în calitate de vicedirector medical, inspecţia în vederea obţinerii autorizării pentru activităţi de transplant de ţesuturi (cornee) a unităţii sanitare cu sediul în localitatea mun. Chişinău, str. V. Alexandri nr. 90. 
Firma ”OVICO” SRL activează în baza Certificatului de înregistrare, eliberat de către Camera Înregistrării de Stat la data de 17.01.2005, sub numărul 1002600019438, MD 0014147, Extrasului din Registrul de stat al persoanelor juridice nr. 21840 din 05.09.2014 și a Licenței Seria A MMII Nr. 046114, eliberată la data de 29.10.2014, valabilă pînă la 29.10.2019. 

Evaluatorii au verificat modul în care instituţia medicală îndeplineşte criteriile de autorizare a instituţiilor medico-sanitare care desfăşoară activitatea de donare, prelevare, testare, conservare, transport şi transplant de ţesuturi de origine umană în scop terapeutic, conform prevederilor legale în vigoare: 

   
a) structura de personal: 

Personalul medical implicat în activităţile de transplant de ţesuturi (cornee) este calificat. 

Notă: Firma ”OVICO” SRL (Centrul Medical ”OVISUS”) va încheia o convenţie cu Banca de ţesuturi umane din cadrul Instituţiei Medico-Sanitare Publice Spitalul Clinic de Traumatologie şi Ortopedie pentru procurarea grefoanelor terapeutice de cornee; 

   b) dotarea cu aparatură şi echipamente medicale adecvate activităţii pentru care se solicită autorizarea: 

A fost prezentată lista cu aparataj şi echipament medical pentru:

· sala de operaţie pentru transplant de cornee.

         Nota: Urmează a fi procurat  microscop specular endotelial. 
   c) respectarea sistemului de vigilenţă pentru raportarea, investigarea, înregistrarea şi transmiterea informaţiilor despre incidentele grave şi reacţiile adverse severe care pot influenţa calitatea şi siguranţa ţesuturilor de origine umană, ce pot fi datorate procurării, testării, procesării, stocării şi distribuţiei acestora: 
Instituţia dispune de formulare pentru notificarea incidentelor grave şi reacţiilor adverse severe prevăzute în Anexa nr.1 la Ordinul MS nr.234 din 24.03.11 privind organizarea şi desfăşurarea activităţii de prelevare şi transplant de ţesuturi, organe şi celule de origine umană.

Notă: Urmează a fi implementat sistemul de vigilenţă pentru raportarea, investigarea, înregistrarea şi transmiterea informaţiilor despre incidentele grave şi reacţiile adverse severe care pot influenţa calitatea şi siguranţa ţesuturilor de origine umană, ce pot fi datorate procurării, testării, procesării, stocării şi distribuţiei acestora prin integrarea acestuia în Sistemul Informaţional Automatizat (SIA) Transplant;   

   d) respectarea procedurilor de înregistrare şi raportare a transplantului de ţesuturi de origine umană: 

Conform ordinului intern nr. 32 din 10.10.2014 este numit medic responsabil pentru activităţi de transplant de cornee – Ivanov Gheorghe, dr. în med., conferențiar universitar.  Procedurile de înregistrare şi raportare a transplantului de cornee vor fi realizate cu avizul şi sub îndrumarea medicului responsabil pentru activităţi de transplant.
Firma ”OVICO” SRL (Centrul Medical ”OVISUS”) va transmite către Agenţia de Transplant lista pacienţilor starea sănătăţii cărora necesită efectuarea unui transplant de cornee pentru înscrierea în Lista generală de aşteptare, conform modelului prevăzut de Agenţia de Transplant. După înscrierea în Lista de aşteptare pacientul este considerat ca primitor potenţial de cornee. Pentru asigurarea trasabilităţii descendente şi ascendente pentru fiecare primitor potenţial se îndeplinește „CERERE DE ŢESUTURI UMANE” către Banca de ţesuturi umane. Banca de ţesuturi umane transmite către Agenţia de Transplant informaţia privind solicitarea grefei de cornee. Gestionarea Listei de aşteptare şi repartiţia corneei este efectuată de Agenţia de Transplant. În cazul avizului pozitiv primit de la Agenţia de Transplant, Banca de ţesuturi umane  distribuie grefa comandată, însoţită de „FIŞA DE TRASABILITATE”, care se întoarce în Banca de ţesuturi umane şi în care este specificată intervenția efectuată, grefele utilizate şi eventualele reacții adverse în rezultatul transplantării;
   e) logistica necesară pentru stocarea datelor privind activitatea desfăşurată: 


Instituţia posedă arhivă destinată stocării datelor privind activitatea de transplant de ţesuturi de origine umană, în cadrul căreia este stipulat localul separat pentru stocarea fişelor de observaţie a recipienţilor de ţesuturi umane pentru un termen de 30 de ani conform legislaţiei în vigoare. Evidenţa, păstrarea şi arhivarea datelor în format electronic va fi realizată în SIA Transplant.

  Concluzii: 

Sunt îndeplinite criteriile necesare în vederea autorizării instituţiei medico-sanitare pentru desfăşurarea următoarelor activităţi: 

a) transplant de ţesuturi – cornee; 
b) testare – bacteriologică, hematologică, biochimică;
c) transport – transportarea ţesuturilor de la Banca de ţesuturi umane la Firma ”OVICO” SRL (Centrul Medical ”OVISUS”)  pentru activităţi de transplant se realizează cu mijloacele de transport a instituţiei, dotate conform cerinţelor în vigoare.

   Prezentul raport de inspecţie a fost întocmit în două exemplare, dintre care un exemplar rămâne la instituţia medico-sanitară evaluată. 

    

	1.Evaluator Aliona Andronatii, consultant principal, Direcţia asistenţă medicală spitalicească şi urgenţă, Ministerului Sănătăţii al Republicii Moldova,
                                                                       Semnătura 

2. Evaluator Grigore Romanciuc, vicedirector, Agenţia de Transplant al Republicii Moldova, 

                                                                                        Semnătura 

3. Evaluator Tatiana Ţîmbalari, şef  Direcţiei transplantologie, Agenția de Transplant al Republicii Moldova,  

                                                                                        Semnătura 

4. Reprezentant legal al Firmei ”OVICO” SRL (Centrul Medical ”OVISUS”) Oleg Damaschin, director general.                                               

                                                      Semnătura                       

                                                   Ştampila    



